ועדת העבודה והרווחה, כנסת 25, פרוטוקול מספר 2, 2023-01-09 00:00

ישראל אייכלר: בוקר טוב, ברוכים הבאים לישיבה הראשונה של ועדת העבודה והרווחה, בכנסת העשרים-וחמש

ישראל אייכלר:  אני שמח לראות את כולכם

מיכאל ביטון: מברוכ, רבי ישראל, שתהיה לך התחלה טובה

ישראל אייכלר: תודה

ישראל אייכלר:  יש לי הפתעה מאוד נעימה, שאת מיכאל ביטון, לא ראיתי ברשימה והוא אתנו

ישראל אייכלר:  מקווה שלא תעזוב אותנו

מיכאל ביטון: אני פה ואני אתך

ישראל אייכלר: יש לנו את הכבוד היום לארח את מ"מ מנכ"ל המוסד לביטוח לאומי, הגברת ירונה שלום

ישראל אייכלר:  סיפרתי עכשיו לגברת ירונה, שהמנהלת של הוועדה לפניות הציבור לפני 20 שנה, שהיום היא מנהלת הוועדה לקליטת העלייה, שלומית אבינוח, הזכירה לי השבוע, שהגברת ירונה הייתה אצלנו מטעם הביטוח הלאומי, בוועדה לפניות הציבור כבר לפני 20 שנה

ישראל אייכלר:  היא הייתה לפה ולעזרה לכל האנשים המסכנים שבאו לפניות הציבור עם בעיות אישיות מאוד קשות והיא פתרה להם את הבעיה

ישראל אייכלר:  אני מאוד שמח שהיא הגיעה לדרגת ממלאת מקום מנכ"ל המוסד לביטוח לאומי

ישראל אייכלר:  היא תציג לנו את הסקירה על הביטוח הלאומי על כל אגפיו

ישראל אייכלר:  זה חומר העבודה שנצטרך לעבוד במשך הקדנציה הזאת, שנוכל לגעת בפלונטרים ובעיות

ישראל אייכלר:  יש הרבה נושאים, אני לא יכול לפרט אותם, כמו שנאמר, אי אפשר לפרטם כי רבים הם

ישראל אייכלר:  אחד הדברים שכבר חשבתי עליו זה העניין של יד מכוונת, התופעה של אדם שזכאי לקצבאות ביטוח לאומי או לסיוע, הוא צריך לעבור דרך חברות שעושות עליו אחוזים

ישראל אייכלר:  לצערי הגדול הוכח, שבלי החברות האלה, אותו אדם לא יזכה למענה

ישראל אייכלר:  עם החברות האלה הוא יזכה למענה טוב יותר

ישראל אייכלר:  בשעתו הייתה הצעה להקים מחלקה שנקראת יד מכוונת, לעזור לאנשים שלא יצטרכו את החברות האלה

ישראל אייכלר:  אנחנו נרצה במשך התקופה לראות איך משכללים את היד המכוונת, שדינו של אדם שמגיע לוועדות השונות בלי חברה, כאדם שמגיע מטעם החברה

ישראל אייכלר:       הגברת ירונה שלום, ממלאת מקום מנכ"ל המוסד לביטוח לאומי, בבקשה

ירונה שלום: בוקר טוב לכולם, תודה רבה על ההזדמנות להיות כאן

ירונה שלום:  אנחנו בחרנו להציג על קצה המזלג את הביטוח הלאומי

ירונה שלום:  לא עשינו זום אין לגמלאות אלא הלכנו בתפיסה כוללת

ירונה שלום:  אם תרצו שנרחיב על גמלה מסוימת, אנחנו כאן עם כל הנתונים ונדע לענות, אבל בגדול רצינו להראות לכם קודם כל תמונה כוללת

ירונה שלום:  יש לנו איזשהו סרטון, שאנחנו מראים בדרך כלל גם למבוטחים וגם לעובדים החדשים שלנו, שזה מן  סרטון שמראה ונותן הסבר

ירונה שלום:  הסרטון מדבר בעד עצמו

ירונה שלום:       זה איזשהו תקציר שאנחנו בדרך כלל שולחים, אתם תראו אחר כך במצגת, שאנחנו נחלק את כל אירועי החיים ואתם תראו בכל אירוע חיים כיצד משתנות הגמלאות של המוסד

ירונה שלום:       ברשותכם אתחיל

ירונה שלום:  אחריי ידבר יגאל ברזני, סמנכ"ל ביטוח וגביה

ירונה שלום:  יסכם את הנושא אוריאל כזום, שידבר גם קצת על הקורונה וגם על השירות, כמי שאחראי כרגע על השירות

ירונה שלום:       הארגון הזה מנהל 309 מיליארד שקלים, חלק זה תקבולים, חלק זה הוצאות, ונותן שירות ל-9

ירונה שלום: 5 מיליון תושבי המדינה

ירונה שלום:  זה תאגיד עצמאי שפועל על פי חוק ולכן חלק גדול או בעצם רוב הדברים שרוצים לשנות, נדרש שינוי חקיקה

ירונה שלום:  יש לנו חזון מאוד מפורט שגיבשנו אותו יחד עם העובדים ועם המנהלים ועשינו על זה הרבה מאוד עבודה

ירונה שלום:  בחזון שלנו יש את הנושא של צמצום העוני, שזאת נקודה מאוד מאוד חשובה

ירונה שלום:   רעיון הערבות ההדדית, כמו שגולדה מאיר אמרה וכמו שנאמר כבר קודם בתנ"ך, שלא יהיה יתום נעזב ולא זקן הבוכה על זקנתו,  את כל השירות אנחנו מובילים בצורה כזאת שזה יהיה בצורה יזומה

ירונה שלום:  אם פעם היינו פסיביים, היום אנחנו משתדלים להיות פרו אקטיביים ואדבר על זה בהמשך

ירונה שלום:  אנחנו משתדלים ליזום ואנחנו עושים את כל המאמצים לתת את השירות תוך רגישות לכבוד האדם וחתירה מתמדת למצוינות

ירונה שלום:   אנחנו מנסים לבסס אצל העובדים שלנו, תחושת שליחות ואחריות כי אנחנו מאמינים, שאדם שבא לעבודה מתוך שליחות ואחריות, רואה את זה כמצפן לעבודה טובה ומבטיח שהוא גם יסתכל על המבוטח וירצה לתת לו את השירות הכי טוב שיכול להיות

ירונה שלום:       כמה מילים על מטרות הביטוח הלאומי, אעשה את זה בקצרה, אני מניחה שכולכם מכירים

ירונה שלום:  המטרות העיקריות: התמודדות עם מצבי משבר, נכות, מחלה, איבה, פגיעה בעבודה, חלוקה מחדש של ההכנסות בין שכבות האוכלוסייה, כמובן שמי שמשתכר יותר תורם יותר, מי שמשתכר פחות, נהנה יותר מקצבאות

ירונה שלום:  מניעת צמצום והקלה על עוני – נדבר על זה בהמשך

ירונה שלום:  אנחנו חברה עם פערים רציניים, עם אי שוויון גדול בהכנסות, שצריך לתת עליו את הדעת

ירונה שלום:  השבת אנשים לשוק העבודה

ירונה שלום:  אנחנו כל הזמן אומרים, ביטוח לאומי זה לא רק קצבאות כי אנחנו צריכים לתת לאנשים כלים נוספים ולראות אותם בראיה הוליסטית

ירונה שלום:  מה זה אומר ראיה הוליסטית? זה אומר, שאנחנו דואגים לאנשים שהם נכים,  לחזור לשוק העבודה, לחזור לקהילה, להיות שותפים פעילים

ירונה שלום:  ואנחנו חושבים שהגמלאות הן פלטפורמה למוביליות חברתית ואישית

ירונה שלום:       ביטוח כנגד השלכות כלכליות – כל מיני אירועים מרכזיים שקורים על פני החיים ואתה נאלץ או שמח בעצם שזה ייקרה

ירונה שלום:  לידה זה החלק השמח

ירונה שלום:  דמי פגיעה זה החלק הפחות שמח

ירונה שלום:  ופיזור הכנסות על פני התקופה

ירונה שלום:  כשאתה צעיר ועובד, אתה תורם ומשלם

ירונה שלום:  כשאתה מבוגר, אתה מצפה לקבל ואתה מצפה שהמדינה תדאג לתת לך על כל התקופות ששילמת

ירונה שלום:      קצת על התקבולים – התקבולים שלנו, כפי שתראו, הם 58

ירונה שלום: 9% גבייה מהציבור

ירונה שלום:  האוצר מקצה לנו 38

ירונה שלום: 3%

ירונה שלום:  יש לנו 7% שהם ריבית על השקעות ויש לנו שיפוי אוצר על כל מיני דברים אחרים, עוד 3

ירונה שלום: 7%

ירונה שלום:       גמלאות – אני רואה שזה לא עדכני, זאת לא המצגת האחרונה, אז נעשה את זה ברשותכם מהמצגת שלי

ירונה שלום:  קצבת זקנה, יש כמיליון איש שמקבלים, היא הקצבה הגדולה ביותר ומשולמים 35 מיליארד שקלים

ירונה שלום:  קצבת נכות שר"מ וילד נכה היא הקצבה השנייה בגודלה, שניתנת ל-471,000 זכאים ב-22 מיליארד שקל

ירונה שלום:  הקצבה הבאה אחריה זה קצבת סיעוד, עם 302,000 מקבלים ו-14 מיליארד שקלים

ירונה שלום:  כל שאר הגמלאות הן גמלאות נוספות, שנדבר עליהן בהמשך, יש לנו  אבטלה, יש לנו ילדים, אימהות,  הבטחת הכנסה, שירות מילואים ופש"ר

ירונה שלום:       אם מסתכלים על התפלגות תשלומי הגמלאות, אפשר לראות בצורה מאוד ברורה, שהגמלה העיקרית שמשולמת היא גמלת אזרח ותיק ושאירים, של  36

ירונה שלום: 44 שקלים

ירונה שלום:  אחריה יש את נכות כללית ונגזרותיה, זה אומר, נכות כללית, שירותים מיוחדים וילד נכה

ירונה שלום:  אחריה יש את גמלת הסיעוד, שזה בעצם המעבר של אנשים מבתי אבות, ההישארות שלהם בקהילה מובטחת דרך קצבת הסיעוד ואנחנו רואים בה חשיבות רבה

ירונה שלום:  שאר הגמלאות, אתם תראו, הן יותר קטנות, יש את הבטחת הכנסה, יש את אימהות ומזונות, יש ילדים, מילואים, אבל יחסית הן יותר קטנות

יסמין פרידמן: מה זה הענקות מטעמי צדק?      

ירונה שלום: תחת גמלת זקנה יש מקרים של הענקות מטעמי צדק של כל מיני גמ"זים, קז"מים, קצבאות שניתנות לאנשים שלא רכשו את הזכויות שלהם, אלא על פי חוק אבל לא בהכרח בצורה של גמלה ביטוחית

אימאן ח'טיב יאסין: מה זאת אומרת? עדיין לא הבנתי

ישראל אייכלר: אני מבקש לאפשר את הסקירה באופן רציף, גם לי יש שאלות

ישראל אייכלר:  יש שם פתקים ועטים, תרשמי, גם אני רושם, אחר כך יהיו שאלות

ירונה שלום: אם תרצו, אחר כך, שלומי מור, יתייחס לדברים

ירונה שלום:       אז ככה, קצת ממעוף הציפור

ירונה שלום:  יש 32 תוכניות סוציאליות שונות

ירונה שלום:  תחשבו על זה, מדינה שהיא לא הרבה שנים, 32 תוכניות סוציאליות שונות

ירונה שלום:  ואני אגיד, שכבר ב-54, התחלנו עם הקצבאות הראשונות שהן קצבאות של נפגעי עבודה, של זקנה, ומאוחר יותר, לאורך כל השנים, התפתחו הגמלאות הנוספות

ירונה שלום:   זאת אומרת, לידה, ילדים, מזונות, הבטחת הכנסה, כל פעם אפשר לעשות סקירה על פי השנים ולראות בצורה מעניינת איך זה התפתח לאט לאט

ירונה שלום:        יש לנו 4,400 עובדים,  109 מיליארד תקבולים, 115 תשלומי גמלאות,  מיליון תביעות בשנה, 500,000 פניות - - -      

משה טור פז: זה מייצר גירעון המספר הזה?      

ירונה שלום: תיכף נדבר על זה, אנחנו נגיע גם לזה

ירונה שלום:  500,000 פניות למוקד ו-32 מערכות מחשוב, שזה תואם לתוכניות

ירונה שלום:       יש גמלאות שהן גמלאות אוצריות ויש גמלאות שהן גמלאות שבעצם אנחנו, השכירים והעצמאיים, משלמים אותן בתלוש השכר שלנו

ירונה שלום:  זאת אומרת, כשמנוכה לנו דמי ביטוח לאומי, החלק שמנוכה, מנוכה לגמלאות האלה

ירונה שלום:  אז אם מסתכלים פה אפשר לראות,  שעל זקנה ושאירים, אימהות, נפגעי עבודה, שיקום וכל האחרות, מנוכה לנו כסף בתלוש השכר או בשומה שאנחנו משלמים

ירונה שלום:  ואילו אוצר המדינה, היסטורית,  משלם את הגמלאות האחרות שנמצאות בצד הכחול, שזה אומר,  מזונות, איבה, ניידות, מילואים, הבטחת הכנסה, פוליו וגזזת, כל הגמלאות האלה ניתנות מאוצר המדינה

ירונה שלום:       ניסינו לצייר בצורה מהירה כדי שתוכלו לראות את כל התפתחות הגמלאות, את המסלול של הגמלאות, מלידה ועד פטירה

ירונה שלום:  בלידה, לא סתם אומרים, שביטוח לאומי הוא מהעריסה עד הקבר

ירונה שלום:  כי בעצם, בכל שלב בחיים, ביטוח לאומי נכנס ויש חוק שאמור לתת מענה בתקופה הזאת

ירונה שלום:  בלידה יש לנו את מענק הלידה ודמי הלידה

ירונה שלום:  במקרים שאישה נדרשת לשמירת היריון, יש לנו את גמלת שמירת היריון

ירונה שלום:   ילדים, יש לנו את החיסכון לכל ילד שכולכם מכירים

ירונה שלום:  וחלילה, אם יש בעיה עם ילד, יש לנו את קצבת ילד נכה

ירונה שלום:  אם אירע אירוע נכות,  יש לנו את גמלת נכות, את שר"מ, שזה שירותים מיוחדים, שירותים למי שנזקק לעזרה ונקבע שהוא נכה

ירונה שלום:  ניידות, עזרה לאנשים שיש להם בעיה בגפיים להתנייד

ירונה שלום:  איבה, גמלה למי שנפגע באירוע איבה

ירונה שלום:  אסירי ציון, אנשים שהגיעו ארצה והיו בעבר בגלות, נגיד כלא או איזשהו אירוע חריג

ירונה שלום:  ושיקום, שזאת אחת הגמלה שמועברת כחוט השני בחלק מהגמלאות, שבעצם זו הדרך שלנו להחזיר אנשים לשוק העבודה ולחיים פעילים בחברה

ירונה שלום:  ולכן יש לנו שיקום מקצועי גם בנכות וגם בנפגעי עבודה

ירונה שלום:      הגמלאות של גיל העבודה זה אבטלה, שכולכם חוויתם בקורונה

ירונה שלום:  גמלת נפגעי עבודה, שאם חס וחלילה נפגעת בזמן העבודה,  תוך כדי ועקב, אתה יכול להיות זכאי לדמי פגיעה ולנכות מהעבודה

ירונה שלום:  אם יצאת למילואים, תהיה זכאי לגמלה

ירונה שלום:  ובמקרה שהמעסיק שלך פשט רגל, אתה זכאי לגמלה בנושא של פשיטות רגל

ירונה שלום:  אנחנו נכנסים לנעליו של המעסיק ומשלמים במקרים האלה פשיטות רגל

ירונה שלום:       קצבאות משפחה – תחת הקצבאות האלה יש לנו את גמלת הבטחת הכנסה, שבעצם נועדה לצמצם עוני ולצמצם אי שוויון בחברה

ירונה שלום:  זו  גמלה שהיא יחסית קטנה ולאורך שנים לא התפתחה ולא נתנה מענה ואנחנו חושבים שכדי לצמצם את העוני, נכון להכניס לה מנגנונים חדשים ולשפר אותה כדי לצמצם את העוני בין שכבות האוכלוסייה

ירונה שלום:  יש את גמלת מזונות, שהיא דומה מאוד להבטחת הכנסה, שהיא נועדה לתת הכנסה לאישה שהתגרשה ויש עמה ילדים

ירונה שלום:       זקנה – יש לנו שם את גמלת אזרח ותיק ושאירים

ירונה שלום:  אזרח ותיק, כולם מכירים, זו הגמלה שניתנת כשאתה מגיע לגיל זקנה

ירונה שלום:  שאירים – אם חס וחלילה נפטר אחד מבני הזוג אנחנו משלמים קצבת שאירים

ירונה שלום:  בקצבת זקנה יש לנו מרכיב של השלמת הכנסה, שהוא דומה קצת להבטחת הכנסה, רק שבשנים האחרונות  הוא עבר שדרוג ובקצבת זקנה הוא עלה יחסית לעומת גמלת הבטחת הכנסה

יבגני סובה: בשנה האחרונה, לא בשנים האחרונות

ירונה שלום: נכון, בשנה האחרונה, נדייק, תודה

ירונה שלום:  סיעוד – סיעוד היא קצבה שבעצם נועדה להבטיח טיפול בבית למי שמתקשה בחיי היום יום בגיל הזקנה

ירונה שלום:  זה בעצם הדרך  של החברה הישראלית להגיד, אנחנו דואגים לקשישים שלנו, משאירים אותם במסגרת הביתית, ומי שבוחר שלא להכניס את ההורה שלו לבית אבות, זו הדרך לעשות את זה

ירונה שלום:  פטירה – יש שתי קצבאות, מענק פטירה ודמי קבורה

ירונה שלום:       לגבי הוועדות הרפואיות – בשנים האחרונות עשינו הרבה מאוד שינויים כדי לייצר מצב שהמבוטח יהיה במרכז

ירונה שלום:  אנחנו משתדלים לקבל את החומרים מקופות החולים, אנחנו משתדלים לעבוד ישירות גם עם מי שמייצג אותו, אם יש לו עו"ד, יד מכוונת,  ולנסות לתת את השירות הכי טוב שאפשר

ירונה שלום:  אנחנו עושים הרבה מאוד מאמצים בשנים האחרונות, לתת את גמלאות הנכות ללא נוכחות

ירונה שלום:  זאת אומרת, על סמך מסמכים, שהאדם או ילד מגיע לוועדה, הוא לא מגיע לוועדה, אלא על סמך המסמכים אנחנו בעצם נותנים את הגמלה

ירונה שלום:       ערוצי השירות שלנו – כפי שתיראו,  יש לנו ערוצי שירות רבים ורחבים

ירונה שלום:  גם בהמשך אורי ידבר על זה, אנחנו מוצפים בכל הכיוונים עם מיליוני פניות ואנחנו משתדלים לעשות ולתת מענה הכי טוב

ירונה שלום:  יש לנו עוד דרך לעשות אבל בהחלט התקדמנו ואנחנו הולכים לכיוון של חליפה תפורה ללקוח

ירונה שלום:  אז יש לנו פקיד בסניף, יש לנו את אתר הביטוח הלאומי ואתר התשלומים

ירונה שלום:  יש לנו את אתר השירות האישי, שבו אדם יכול לראות את הנתונים הספציפיים שלו

ירונה שלום:  זאת אומרת, לראות אם הוא מזומן לוועדה, הוא ייראה את זה שם

ירונה שלום:  אם יצא לו תשלום, הוא ייראה את זה שם

ירונה שלום:  אם יש לו התכתבות אתנו, הוא ייראה את זה שם

ירונה שלום:  יש לנו את המוקד הטלפוני האנושי,  שמאוד שיפרנו אותו

ירונה שלום:  צ'אט אנושי בפייסבוק

ירונה שלום:  מערכת ייצוג לקוחות, שיגאל ברזני יתייחס אליה והצ'אט

ירונה שלום:       במסגרת הרחבת השירותים והנגשתם, אנחנו מבינים שאנחנו כביטוח לאומי,  מצד אחד רוצים לאפשר לכל מי שיכול לפנות אלינו בערוצים הדיגיטליים ולקבל שירות מהיר, מבלי שהוא יצטרך להגיע, לעשות את זה

ירונה שלום:  אז אנחנו בעצם פתחנו את כל הערוצים הדיגיטליים האפשריים

ירונה שלום:  אבל אנחנו באים ואומרים,  מי שרוצה את הקשר האישי, מי שצריך לקבל עזרה, חוץ מקבלת קהל אצלנו, בנינו מספר דברים

ירונה שלום:  בנינו מרכזי יד מכוונת, שהיום פרוסים בתשעה מקומות, לצורך סיוע והכנה בוועדות רפואיות

ירונה שלום:  פיתחנו את נושא מחלקה ראשונה

ירונה שלום:  אנשים שהם חולים ומגיעים לבית חולים, העובדת הסוציאלית שנמצאת שם מטעמנו חושבת שהם זכאים לקצבת נכות, מעבירה אלינו מידית את המסמכים, זה מועבר למסלול ירוק

ירונה שלום:  זה אנשים שבדרך כלל תוך שלושה שבועות יקבלו את הגמלה מבלי שהם יצטרכו להגיע

ירונה שלום:  זה היה שירות שהתחלנו אותו לפני מספר שנים,  הרחבנו אותו לאחרונה גם לסיעוד ואנחנו מאוד שמחים על זה

ירונה שלום:       שירות נוסף שחשוב לי כן להדגיש, שירות ייעוד שאנחנו נותנים לאזרחים ותיקים

ירונה שלום:  יש לנו מוקד לאזרחים ותיקים, שהם יכולים להתקשר ולשמוע את כל זכויותיהם

ירונה שלום:  במקרה שהם צריכים הם גם יכולים לקבל עזרה במילוי תביעה, אם יש קושי

ירונה שלום:  אנחנו עובדים מול כל המשרדים במטרה למצות זכויות

ירונה שלום:  אנחנו מעבירים היום רשימות ונתונים לכל מי שאפשר, אם זה להנחות בארנונה, להנחות בחשמל, קופת חולים, איפה שניתן

ירונה שלום:  אתם תראו את המגוון הרחב של הנתונים שאנחנו מעבירים, באישור כמובן של המבוטחים,  תראו שאנחנו מנסים לייצר למבוטחים שלנו שירות מלא ולא שירות שבור

ירונה שלום:  זאת אומרת, גם ניתן שירות בחלק מהמשרדים וההכרה אצלנו או הנתונים שיש אצלנו יכולים לעזור, אנחנו עושים הכול כדי לנסות להנגיש את השירותים ולהעביר אותם ישירות למשרדים כדי לספק את הדברים בצורה הכי טובה

יבגני סובה: לגבי משרד הפנים, אני רואה שהחץ הוא רק לכיוון ביטוח לאומי, לא הפוך

יבגני סובה:  לפני שנתיים, כשהייתה תוכנית להנפקת כרטיסי מזון, הייתה בעיה, הרבה אנשים טענו, שברשות המקומית אין נתונים לגבי הזכאות של אותם אנשים למשל להשלמת הכנסה, ואז בעצם היה מאפשר להם לקבל את הכרטיס הנטען

יבגני סובה:  השאלה, פתרתם את זה איכשהו או שאתם מתכוונים להעביר את זה גם לרשויות המקומיות?      

ישראל אייכלר: חבר הכנסת סובה, חשוב שתרשום את זה, דיברתי על זה קודם עם המנכ"לית, זו אחת הנקודות המרכזיות, סנכרון

יבגני סובה: שמתי לב סנכרון על החצים, שלא כל החצים הם דו צדדיים

ישראל אייכלר: תרשום לך את זה, אנחנו רוצים תשובה על השאלה הזאת

ישראל אייכלר:  כי הסנכרון בין הביטוח הלאומי למשרד הפנים הוא הכי חשוב, שעדיין לא קיים

ישראל אייכלר:  בבקשה

יגאל ברזני: מערכת הגבייה הגדולה ביותר בהיקפה בישראל

יגאל ברזני:  מס הכנסה גובה פי שניים, מבחינת הסכום שהוא גובה

יגאל ברזני:  אנחנו גבינו בשנת 2022, 86 מיליארד

יגאל ברזני:  שליש, 31%, אנחנו גובים עבור שירותי בריאות, דמי ביטוח בריאות

יגאל ברזני:  השאר זה ביטוח לאומי

יגאל ברזני:  מול 86 מיליארד אנחנו מקבלים עוד 38 מיליארד מהמדינה כשיפוי על כך שבמשך השנים, משרד האוצר, כמדיניות, רצה להוריד את עלויות התעסוקה במשק והיה צריך להוריד את הביטוח הלאומי, את  אחוזי השתתפות המעסיק ואז קיבלנו שיפוי מהאוצר על הסכומים האלה

יגאל ברזני:  לאט לאט הסכומים האלה גדלו והגענו היום ל-38 מיליארד, תוספת על ה-86 מיליארד

יגאל ברזני:  מהביטוח הלאומי שאנחנו גובים 59 מיליארד,  זה בערך 60%

יגאל ברזני:  זאת ההתפתחות שהייתה במשך השנים

יגאל ברזני:       יש 303,000 מעסיקים במשק, שהם מעסיקים 4

יגאל ברזני: 1 מיליון שכירים

יגאל ברזני:  הם מדווחים לנו מדי חודש ומשלמים את דמי הביטוח

יגאל ברזני:  90% מתוך ה-59 מיליארד דמי ביטוח לאומי שאנחנו גובים, 90% מתוך זה נקבע מהשכירים והמעסיקים שלהם שמשלמים את החלק של המעסיק על העסקת העובדים

יגאל ברזני:  זה 90% מהגבייה

יגאל ברזני:  10% זה מאנשים עצמאיים ואנשים שלא עובדים

סימון דוידסון: לא הבנתי, אמרתם 86 מיליארד גבייה, לא 59

יגאל ברזני: אני אסביר

יגאל ברזני:  86 מיליארד זה ביטוח לאומי וביטוח בריאות

יגאל ברזני:  מתוך זה 27 מיליארד אנחנו גובים ביטוח בריאות ומעבירים את הסכום הזה לקופות החולים

יגאל ברזני:  באופן שוטף, כל חודש אנחנו גובים ביטוח בריאות, זה מה שאמרתי לכם, 31% מסך כל הגבייה, מתוך ה-86 מיליארד זה 27 מיליארד, את הסכום הזה אנחנו מעבירים מדי חודש לקופות החולים

יבגני סובה: אז נשאר לך 59

יבגני סובה:  מתוך 59, כמה אתה מקבל שיפוי מהאוצר?      

יגאל ברזני: על ה-59 האלה אנחנו מקבלים בערך 60%, שזה 38 מיליארד תוספת ממשרד האוצר

יגאל ברזני:  מבחינת הביטוח הלאומי, היה עדיף שהביטוח הלאומי יגבה את הכול ולא נצטרך שהאוצר כל הזמן יזרים לנו כספים, כדי שלא נהיה בידיים שלהם, שהמערכת הכלכלית של הביטוח הלאומי, מבחינת האיתנות הפיננסית שלה ומבחינה אקטוארית, דמי הביטוח היו צריכים לכסות את התשלומים של הגמלאות

יסמין פרידמן: אז למה זה בעצם?      

יגאל ברזני: כי משרד האוצר, כמדיניות שלו, הוא רצה להפחית את עלויות התעסוקה במשק כדי לעודד תעסוקה, הוא אמר לביטוח הלאומי, אנחנו נוריד וניתן לכם את הסכום הזה

יסמין פרידמן: כשרשום שם 1

יסמין פרידמן: 1 מיליון לא משלמים בעד עצמם, מה זה בעצם?      

יגאל ברזני: אני אסביר

יגאל ברזני:  זה מה שאמרנו על שכירים במשק, שיש עוד 188,000 אנשים שמדווחים או צריכים לדווח על תעסוקה של משק בית, ויש לנו עוד 704,000 עצמאיים

יגאל ברזני:  מאחר ואנחנו גובים במינימום מכל תושבי מדינת ישראל, כל תושבי מדינת ישראל מגיל 18 חייבים לשלם ביטוח לאומי, מגיל 18 עד גיל 67

יגאל ברזני:  יש 489,000 איש מבוטחים שהם לא עובדים בכלל והם צריכים לשלם את המינימום

יבגני סובה: תן לנו פילוח מי האנשים האלה, חיילים?      

יגאל ברזני: לא, לא חיילים

יגאל ברזני:  חיילים מבוטחים דרך הצבא

יגאל ברזני:  אני אגיד לכם מי אלה, 489,000 זה לא עובדים, זה סטודנטים, בחורי ישיבות ואנשים רגילים שלא עובדים

עאידה תומא סלימאן: ונשים שנקראות עקרות בית

יגאל ברזני: עקרות הבית פטורות, הן לא פה

משה טור פז: 188 זה עקרות הבית?      

יגאל ברזני: לא

יגאל ברזני:  משק בית זה מי שמעסיק משק בית, עובדות ניקיון וכדומה

ישראל אייכלר: אחרי שמר ברזני יסכם, יכול להיות שנצטרך לקיים הפסקה בקשר לנושא של ועדת עבודה ורווחה, בוועדת הכנסת

ישראל אייכלר:  בינתיים נמשיך

יגאל ברזני: יש עוד 1

יגאל ברזני: 1 מיליון איש, מגיל 18, כל שנה הביטוח הלאומי עובר על כל תושבי מדינת ישראל מגיל 18, אנחנו בודקים אותם, כל מי שחסר אפילו חודש אחד, בסוף הוא צריך לשלם את הביטוח הלאומי

יגאל ברזני:  למשל, אם מישהו עבד 11 חודשים ועבר לעבודה אחרת, בינתיים, באמצע היה לו חודש חסר,  אנחנו עוברים על כל תושבי מדינת ישראל ובסוף יוצרים חוב על כל חודש חסר כזה

יגאל ברזני:  המערכת כל כך משוכללת ומדויקת -  כל מערכת אחרת במדינה, לרוץ על 6 מיליון איש ולהוציא להם דיוק של 99

יגאל ברזני: 7% -  בגלל שהמערכות שלנו מדויקות ומשוכללות, הן עושות את העבודה נכון ולכן כמעט ולא רואים ריקושטים ממהלך כזה

סימון דוידסון: יש פה עניין של 1

סימון דוידסון: 6 מיליון שלא משלמים?      

יגאל ברזני: לא

יגאל ברזני:  1

יגאל ברזני: 1 מיליון לא משלמים בעד עצמם

יגאל ברזני:  זאת אומרת, שהם חייבים חודש או חודשיים והם נמצאים בתוך מערכת הגבייה

יגאל ברזני:  הם נעלמים אחרי שנה-שנתיים כי אנחנו גובים את הכסף הזה ומוציאים אותם ממערכת הגבייה

יגאל ברזני:  כל שנה הם מתחלפים

ישראל אייכלר: תודה רבה

ירונה שלום: יש עוד כמה שקפים

ישראל אייכלר: בבקשה

יגאל ברזני: כדי לתת שירות טוב לעצמאים ולמעסיקים, פיתחנו מערכת שנקראת ייצוג לקוחות

יגאל ברזני:  כל רו"ח ויועצי המס, כ-7,700 משרדים כאלה, כולם מחוברים לביטוח הלאומי

יגאל ברזני:  כל השירות הוא בחינם, זה שירות אינטרנטי, כל מה שהם צריכים לעשות בסניף, הם יכולים לעשות מהמשרד שלהם

יגאל ברזני:  כל מה שהם צריכים

יגאל ברזני:  הם לא צריכים להגיע לביטוח לאומי, יכולים לעשות הכול, כולל הסדרי תשלומים

יגאל ברזני:  אנחנו סומכים עליהם שהם יעבירו לנו את הצ'קים

יגאל ברזני:  במעמד שהלקוח שלהם, המבוטח או העצמאי שבא אליהם ומבקש לעשות הסדר, אנחנו סומכים עליהם שהם ייקחו את הצ'קים, ישלחו לביטוח לאומי ובמקום הם יכולים לעשות ביטולי עיקולים

יגאל ברזני:  זאת אומרת, כל השירות המלא, כולל הפחתת קנסות, כולל הסדרי תשלומים, כל השירות שהם צריכים, הם יכולים לעשות במערכות שלהם מבלי לבוא לביטוח הלאומי

יגאל ברזני:       בנובמבר 2021 נכנס חוק שחייב את כל המעסיקים במשק לשדר את כל נתוני השכר של כל תושבי מדינת ישראל, שזה 4

יגאל ברזני: 1 מיליון שכירים

יגאל ברזני:  אבל אם יש חלק שעובדים במקומות אחרים, זה יכול להגיע ל-5 מיליון

יגאל ברזני:  המדינה חייבה בחוק, שכולם ישדרו מדי חודש לביטוח הלאומי את כל נתוני השכר

יגאל ברזני:  זה פרויקט ענק, עשינו אותו בהצלחה גדולה, והיום, כמעט באופן שוטף, אנחנו מקבלים את כל נתוני השכר של כל המעסיקים במשק לתוך מאגרי הביטוח הלאומי

ישראל אייכלר: יופי

ישראל אייכלר:  זה המקום לקיים הפסקה כדי שאחרי ההפסקה נתחיל לשמוע מה האזרח מקבל מכם

ישראל אייכלר:  עד עכשיו שמענו מה אתם לוקחים מאתנו

ישראל אייכלר:  תודה

ישראל אייכלר:  אני עושה הפסקה לרבע שעה, ניפגש ב-11 בדיוק

ישראל אייכלר: אני מחדש את הישיבה עם הסקירה של הביטוח הלאומי

ישראל אייכלר:  אני רק רוצה להודיע לוועדה, שיש פיצול של ועדת הבריאות מוועדת העבודה והרווחה, על כך יש דיונים בוועדת הכנסת ולכן נאלצנו לצאת לשם, כי ועדת הבריאות עדיין שייכת לוועדת העבודה והרווחה

ישראל אייכלר:  אנחנו מקווים שבעזרת השם, ועדת העבודה והרווחה וועדת הבריאות, שתיהן יוכלו לצאת לדרך בצורה מסודרת

ישראל אייכלר:       בשלב הזה ניתן את זכות הדיבור  לכמה מחברי כנסת שביקשו רשות דיבור

ישראל אייכלר:  בראש וראשונה נאפשר למיודענו, מיכאל ביטון

מיכאל ביטון: תודה רבה, אדוני-היושב ראש

מיכאל ביטון:  קודם כל, ברכות לתפקיד, לנועם והדרך שאתה פותח ומנהל את הישיבה, מכבד את כולם, כך הבית הזה צריך להיות, היכולת לשיח טוב בין חברי אופוזיציה וקואליציה למען מטרה משותפת

מיכאל ביטון:       אני רוצה לדבר גם בשבח הביטוח הלאומי, למרות שתהיה הרבה ביקורת ועוד שאלות ועניינים, אבל אני רוצה להזכיר לבית הזה את חלקו של הביטוח הלאומי בתקופת הקורונה ואת הפעולה הנמרצת והמהירה להעביר לבתי האב בישראל מיליארדים, בזריזות, ביעילות, בכיסוי רחב ובגמישות

מיכאל ביטון:  את זה הוביל מאיר שפיגלר, מנכ"ל הביטוח הלאומי, שחתום גם על הזזת המערכת של הביטוח הלאומי לזמינות, לדיגיטציה, לפרואקטיביות, לפתרון בעיות

מיכאל ביטון:  זכיתי לעשות אתו מהלכים בלתי צפויים, למשל, החלטנו שחייל משוחרר, בקורונה, יקבל הבטחת הכנסה, על אף שזה לא היה נהוג

מיכאל ביטון:  פשוט כי לא היה פתרון לחיילים סדירים שיוצאים ואין להם זכאות לדמי אבטלה והם נשענים על ההורים שלהם

מיכאל ביטון:  כך תיקנו גם עיוותים לחיילי מילואים, בחישוב המענק שהם זכאים לו על שירות מילואים

מיכאל ביטון:  להגיד מילה טובה לשפיגלר

מיכאל ביטון:  אבל הוא לא עשה את זה לבד

מיכאל ביטון:  כל מי שכאן הם אנשים שלו ושאתו, וירונה, נושאת את הלפיד הזה בתקופה הזאת

מיכאל ביטון:  אני רוצה לומר לכם שאפו בשם אזרחי מדינת ישראל על תקופת הביטחון

מיכאל ביטון:  לביטוח הלאומי יש חלק אדיר וזה לא הלך בקלות, היה צריך להיאבק באוצר והיה צריך להציג עמדה עצמאית של הביטוח הלאומי, ללא חשש וללא משוא פנים

מיכאל ביטון:      השאלה שאני רוצה לשאול והיא חשובה לי, היא מערכתית

מיכאל ביטון:  מדי פעם עולים גם בתקשורת וגם בהצגה כאן וגם בוועדות אחרות, שיטת ההתחשבנות והקשר עם האוצר

מיכאל ביטון:  שבו בעצם האוצר נדרש להעביר כספים לביטוח הלאומי

מיכאל ביטון:  יש לו גם איזה רצון לשלוט בביטוח הלאומי

מיכאל ביטון:  אני צריך תשובה כנה, מעשית בימים אלה לשאלות הבאות

מיכאל ביטון:  אחת, האם בהתחשבנות עם האוצר, הוא עומד בכל חלקו מולכם או שזה מאבק תמידי לדרוש את מה שמגיע לכם? שתיים, האם מערכות היחסים והעבודה בין האוצר לביטוח הלאומי עוסקות בהבטחת היציבות הפיננסית העתידית של הביטוח הלאומי, או שהנושא הזה במאבק? אני רוצה שתגידו לנו בכנות את המצב מול האוצר בסוגית הביטוח הלאומי בתמונת מאקרו

ישראל אייכלר: תודה

ישראל אייכלר:  חברת הכנסת יסמין פרידמן, בבקשה

יסמין פרידמן: ראשית, אמשיך להגיד כמה מילים טובות

יסמין פרידמן:  בשנה האחרונה קידמנו יחד עם שר הרווחה לשעבר, מאיר כהן והביטוח הלאומי, סוג של מסלול ירוק לנשים שמשתקמות מזנות, שורדות זנות

יסמין פרידמן:  מעבר לכך שזה שינה את חייהן של שורדות רבות, זה בהחלט מציל חיים המסלול הזה

יסמין פרידמן:  אז תודה רבה על שיתוף הפעולה, זה באמת מרגש

יסמין פרידמן:       רציתי לשאול לגבי המזונות

יסמין פרידמן:  הרי המזונות היא הקצבה היחידה שלמעשה אתם נותנים את המזונות אבל אתם גם גובים את זה חזרה

יסמין פרידמן:  רציתי לשאול, מהסכום שניתן לחד הוריות, כמה מתוך זה נגבה בחזרה? והאם יש שיח – כי התחלנו את זה בשנה הקודמת – להעלות את מנגנון הדיסריגרד? כי היום אישה שמקבלת מזונות, זה עדיין נחשב לה כהכנסה, למרות שההכנסה היא של הילדים והיא לא שלה

יסמין פרידמן:  אני יודעת שזה גדל מ-7 ל-16, אבל האם יש חשיבה להגדיל את זה? אני כן חושבת שצריך להגדיל את זה ומהר

יסמין פרידמן:       שאלה אחרונה שלי לגבי תלושי מזון

יסמין פרידמן:  אנחנו רואים בהסכמים הקואליציוניים שמדובר בעוד מיליארד שקלים לכרטיסי המזון

יסמין פרידמן:  האם זה יעבור דרך הביטוח הלאומי, כרטיסי המזון?      

ירונה שלום: לא

יסמין פרידמן: הבנתי

ישראל אייכלר: תודה רבה

ישראל אייכלר:  חברת הכנסת דבי ביטון, בבקשה

דבורה ביטון: בוקר טוב, אדוני, בהצלחה, ועדה חשובה מאוד

דבורה ביטון:  לפני מספר דקות סיימתי פגישה עם אישה ירושלמית, אימא לשבעה ילדים, שלדאבונה לא פוגשת אותם בגלל ניכור, שבחרה לעזוב את הבית בגלל שנים של אלימות והיא כיום מתגוררת ביחידה בתוך דירה

דבורה ביטון:  מאחר והיא גרה ביחידה מתוך דירה והיא רק בעצם התחילה לשקם את עצמה, הכנסתה היחידה היא 2,400 שקלים

דבורה ביטון:  היא לא זכאית, לא להנחות בארנונה, היא לא זכאית לקבל גם סל מזון או כרטיס מזון, מהסיבה, שהילדים לא ברשותה

דבורה ביטון:  כפי שברור לנו עכשיו, כנראה תהיה הפרדה בחלק מסלי מזון או הכרטיסים, שזה יעבור למשרד הפנים

דבורה ביטון:  נשאלת השאלה, מי ייתן תשובות לנשים שנמצאות בקו העוני, שעושות את מה שהן יכולות לעשות בנושא של פרנסה אבל בסוף אדוני יסכים אתי, שעם 2,400 שקלים אי אפשר להתקיים בכבוד

דבורה ביטון:  השאלה, איך ייבחנו הקריטריונים הנוספים? היא מקבלת מהביטוח הלאומי 74 שקלים בגלל שהיא משתכרת 2,400 שקלים

דבורה ביטון:  היא לא זכאית אפילו להבטחת הכנסה כי היא לא מגדלת את הילדים

ישראל אייכלר: השאלה ברורה, אישה שמבחינת הביטוח הלאומי היא לא זכאית, איך בכל זאת היא תקבל את התלושים? אנחנו בוועדת הרווחה, נצטרך לדון בזה ונצטרך למצוא דרך שגם מי שלא זכאי לביטוח הלאומי, יוכל לקבל, אם הוא נמצא במצב עוני

ישראל אייכלר:  זאת השאלה שלך, נכון?      

דבורה ביטון: כן

דבורה ביטון:  זה משהו שלדעתי חייבת להיות איזה השקה במשרדים

ישראל אייכלר: תודה רבה

ישראל אייכלר:  חברת הכנסת טלי גוטליב

טלי גוטליב: שלום חברים, נעים מאוד

טלי גוטליב:  אני רוצה להבהיר פה משהו

טלי גוטליב:  אני, כאימא לילדה אוטיסטית, עם למעלה מ-180 אחוזי נכות, אני לא אומרת פה תודה לאף אחד

טלי גוטליב:  אני לא צריכה להיות אסירת תודה לקבלת שירות, כמו שאזרחי מדינת ישראל לא צריכים להגיד לי תודה על זה שאני עושה את עבודתי

טלי גוטליב:  אני מחויבת לעבודתי ואנשי הביטוח הלאומי מחויבים לעבודתם

טלי גוטליב:  שיהיה כאן ברור, מסע הסיוט שעובר הורה לילד נכה, או ילד להורים דמנטיים, או ילד להורים שצריכים להיות מושמים במקומות כאלה ואחרים, הוא מסע סיוטי, משפיל ורצוף, תחילה חוסר אונים מוחלט, אי הבנה בלתי נתפסת ואחר כך חוויות שהן לא פחות ממשפילות

טלי גוטליב:  לכן אני אומרת כאן, הסכומים האלה, הטפסים האלה, הנראות, שאני כמובן מכבדת כל אדם על עבודתו, אבל אני כאן בשם אזרחי מדינת ישראל ואני כאן בשם דורשי ונצרכי ונזקקי שירות הביטוח הלאומי

טלי גוטליב:  יושבים כאן שורה של אנשים שאני מכבדת אותם מאוד, אבל אני יכולה לומר לכם, שמבחינתי, כפי שאני אומרת מאז ומתמיד, אין לי שום כוונה להתנצל על העובדה שהבת שלי לא תתפשט בפני אף אדם, למעט אני, ויהיה רופא ככל שהוא יהא, ויהיה מגדיר נכות ככל שיהיה מגדיר נכות

טלי גוטליב:  הגיע הזמן לדבר על מה שהוא חשוב באמת ומה שחשוב באמת זה הביורוקרטיה המקוממת, לרבות הוועדות ששם היחס למבקשי השירות, שהם צריכים לעבור מסכת של שאול, שעל דקות כזאת או דקות אחרת הם מפספסים את הנכות שלהם

טלי גוטליב:  על הגדרה כזאת או הגדרה אחרת, שהזכאות שלהם נופלת

טלי גוטליב:  ואם הם לא ייקחו עורך דין אז הם לא יצליחו

טלי גוטליב:  אז ניקח עוד כל מיני חברות שיקשו על הנכים הקשיות שאני לא מוכנה לקבל אותן

טלי גוטליב:  אז אני כאן קודם כל כי אני כל הזמן אזכיר לכם את חובתכם לעשות הכול כדי שדורשי ונזקקי וצרכני הגמלאות הללו יעשו את זה ויקבלו את זה בכבוד

טלי גוטליב:  אנחנו לא מקבלים פה מחיאות כפיים סוערות על מה שאנחנו עושים פה, נכון, אדוני היו"ר? לא מקבלים

ישראל אייכלר: היות וזאת ישיבה של סקירה, היה חשוב מאוד שהקול שלך יישמע כחלק מהסקירה

ישראל אייכלר:  אני יודע, דיברתי גם עם המנכ"לית על הנקודה הזאת של הוועדות הרפואיות

ישראל אייכלר:  לכן יש לנו כאן כמה שנים שתשבי פה בוועדה

טלי גוטליב: אני רוצה לומר לכם, שלא צריך שנים

טלי גוטליב:  אני חייבת לומר לכם, שאני אשפית הפתרונות והפתרון שאני מכוונת אליו, אדוני היו"ר, שחוות הדעת של גורמי הטיפול השוטף, שזה אומר, הפסיכולוגיות, הרופאים, המטפלות, בתוך המסגרות, הם אלה שיהוו את הבסיס לוועדות הרפואיות

טלי גוטליב:  ולביטוח הלאומי יש גורמי חקירה מכאן ועד להודעה חדשה

טלי גוטליב:  הצגתי, לא פעם ולא פעמיים, בתפקידי ובכובעי כפליליסטית, מקרים של רמייה

טלי גוטליב:  לביטוח הלאומי יש גורמי חקירה, תשקיעו בזה, מי שמרמה אתכם ייתן את הדין וישלם, מה שנקרא עד השקל האחרון וגם ישלם את חובו לחברה בענישה

טלי גוטליב:  אחרת, אתם לא תפגעו בכבודם של ילדינו, הורינו וכל מי שנזקק לטובת הביטוח הלאומי

טלי גוטליב:  תודה לכם על העבודה, אבל עם כל הכבוד, גם אני לא מחכה למחיאות כפיים סוערות אלא מזכירה לעצמי בוקר בוקר את חובתי לאזרחי מדינת ישראל, שאני כאן בשם הילדים הנכים, הוריהם ובשם המבוגרים שלצדנו, שחיים חיים מושפלים ביותר, בכל הכבוד כמובן למספרים

ישראל אייכלר: תודה רבה

דבורה ביטון: אדוני, בהמשך לדברים של טלי - - -      

ישראל אייכלר: סליחה, אני לא מאפשר כרגע רשות דיבור

ישראל אייכלר:  אתן לך בפעם הבאה, כשתסתיים הסקירה

ישראל אייכלר:  בבקשה, תמשיכו בסקירה

ירונה שלום: אנחנו נמשיך ואחר כך, ברשותכם, נתייחס לכל הדברים שנאמרו פה, יש לנו תשובות לכל

ירונה שלום:  רק אגיד עוד מילה שיגאל לא הספיק להשלים

ירונה שלום:  יש פרויקט שנקרא טופס 100, שבעצם מאפשר לקבל את נתוני השכר היום בצורה ממוכנת וזה יעזור מאוד למבוטחים כי הם לא יידרשו להמציא תלושי שכר

ירונה שלום:  אנחנו באמצע תהליך וכשהתהליך יושלם אנחנו מקווים שזה ייעשה הכול אוטומטית

ישראל אייכלר: תוך כמה זמן את חושבת שזה יהיה?      

ירונה שלום: כיום כבר הגמלאות רואות את זה, אבל עד שזה יוטמע בכל הגמלאות, להערכתי ייקח שנתיים

ישראל אייכלר: טוב, אנחנו פה

ירונה שלום: כמה מילים על ההשקעה של הביטוח הלאומי בהשוואה בינלאומית

ירונה שלום:  בתקופת הקורונה הממשלה השקיעה יותר בביטחון הסוציאלי וניתן לראות, שבתקופה הזאת אנחנו היינו מאוד קרובים לממוצע של ה-OECD בנושא השקעה בנושא של ביטחון סוציאלי

ירונה שלום:  ואילו עכשיו, בתקופה שלפני הקורונה ולאחרונה, אנחנו לאט לאט מצטמצמים ובעצם אנחנו חוזרים למקום אחורנית יחסית כשהאחוזים במדינות ה-OECD של השקעה בנושא של ביטחון סוציאלי זה 20% מהתמ"ג, ואילו אצלנו בארץ, שלא בתקופת הקורונה, אנחנו עומדים על השקעה של 16

ירונה שלום: 3% מהתמ"ג

ירונה שלום:  ננסה להתקדם בלי המצגת, אורי ימשיך ונחזור אחר כך לשאלות

מיכאל ביטון: אולי עד שהמצגת תעבוד, ננצל את הזמן לתשובות לשאלות שעלו

ישראל אייכלר: אני מציע שנעזוב את המצגות ונתחיל לענות לשאלות

ישראל אייכלר:  המנכ"לית אולי תענה לשאלות שהעלו חברי הכנסת

ישראל אייכלר:  אני רוצה שתענו על השאלה הראשונה, יש בעיה של סנכרון, שזאת אחת הבעיות הקשות בין הביטוח הלאומי לבין משרדי הממשלה

ישראל אייכלר:  אנחנו בקשר במשך שנים עם דני זקן, מאגף הביטוח והבריאות, למצוא את הזכאות של אותו אדם שהופסקה לו הזכאות, היא בלתי אפשרית בגלל שאין סנכרון בין משרד הפנים לביטוח הלאומי

ישראל אייכלר:  אני רוצה להגיד לכם, חברי הכנסת, כשהייתי יושב-ראש הוועדה לפניות הציבור, הייתה בעיה עם משרד התחבורה

ישראל אייכלר:  משרד התחבורה לא ידע את הנתונים של משרד הפנים

ישראל אייכלר:  כל מה שהייתי צריך, שבתוך השולחן בין אנשי משרד התחבורה לבין משרד הפנים, להעביר טלפונים ותוך שבוע סונכרן אגף הרישוי של משרד התחבורה עם משרד הפנים

ישראל אייכלר:  אני רוצה להגיע עם הביטוח הלאומי למצב הזה, שמשרד הפנים יעביר לכם את כל הנתונים ואתם תסנכרנו אותו וכך יפתרו הרבה הרבה בעיות, שאנשים צריכים להתרוצץ שעות ארוכות וחברות ועו"ד וכל מה שדיברתם

ישראל אייכלר:  שתהיה אפשרות לפקיד בביטוח הלאומי ללחוץ על כפתור ולקבל ממשרד הפנים את כל הנתונים של האזרח, בתוך כמה זמן את חושבת שאפשר יהיה לעשות את זה?      

אוריאל כזום: אני אדבר על העברת מידע

אוריאל כזום:  קודם כל, ביטוח לאומי מעביר כל חודש לארבע חברות שמתעסקות עם כל הרשויות, את כל נתוני הקצבאות, כל חודש

אוריאל כזום:  כל חודש המידע עובר באופן אוטומטי לחברות שנותנות שירות לרשויות המקומיות

אוריאל כזום:  חלק מהרשויות משתמשות במידע באופן אוטומטי וחלק מהרשויות לא משתמשות באופן אוטומטי אלא מבקשות אישורים מהביטוח הלאומי

אוריאל כזום:  לאחרונה קיימנו פגישות גם עם משרד הפנים וגם עם יוסי בנישתי, שאחראי על הנושא הזה

אוריאל כזום:  קיימנו ישיבות עם מספר גזברים כדי להבין איפה הבעיות

אוריאל כזום:  עשינו שני דברים, האחד, יצרנו אישור חדש להטבות, שיהיה ברור יותר

אוריאל כזום:  לא רק אישור לקצבאות אלא גם אישור להטבות, שאותו אנחנו מתכננים לשלוח בחודשיים הקרובים לכל האזרחים שזכאים להנחות

אוריאל כזום:  אזכיר, זה בנוסף לאישור הראשוני לקצבה, היינו כותבים לכל אחד למה הוא זכאי

אוריאל כזום:  אבל מכיוון שעברו שנים ויכול להיות שיש כאלה שהם עדיין לא מודעים או שכחו, אנחנו מתכוונים לשלוח למעל מיליון איש אישורים שבהם כתוב אתה זכאי לנכות, לפיכך אתה זכאי להנחה בחברת חשמל ולהנחה ברשות איקס

אוריאל כזום:  המידע עובר באופן אוטומטי

אוריאל כזום:  זה דבר אחד, כדי להנגיש את המידע לציבור

אוריאל כזום:  מתוכנן גם לצאת מכתב משותף מביטוח לאומי ומשרד הפנים - - -      

ישראל אייכלר: מתי זה ייקרה להערכתך?      

אוריאל כזום: בחודשיים הקרובים

אוריאל כזום:  כל מה שאני אומר, אני מקווה שלפני  - - -      

ישראל אייכלר: ממשרד הפנים אליכם הם כן מקבלים?      

אוריאל כזום: אני אגיד עוד דבר אחד, חוץ מזה אנחנו מקיימים ישיבות עם ארבע חברות כדי לראות איך המידע יוכל לעבור באופן אוטומטי

ישראל אייכלר: למה צריך חברות?      

אוריאל כזום: כי הן חברות שעובדות מול הרשויות

ישראל אייכלר: אה, חברות עירוניות

ישראל אייכלר:  אבל ממשרד הפנים אליכם, לגבי עובדים זרים, לגבי סיעודיים, לגבי אנשים שנכנסים ויוצאים, כניסות ויציאות - - -      

ירונה שלום: אתה צודק, אנחנו מתחילים לנהל מולם משא ומתן, אנחנו רוצים לעשות את התהליך אוטומטי כמו שעשינו עם מס הכנסה בקטע של ועדות מס הכנסה

ירונה שלום:  אני מקווה שאנחנו נצליח, זה תלוי ברצון הטוב שלהם

ישראל אייכלר: אנחנו נעקוב אחרי זה

ישראל אייכלר:  זה גם ייקח חודשיים או שאת צריכה הסכמה של משרד הפנים?      

ירונה שלום: אני צריכה הסכמה

ישראל אייכלר: אז נקיים על זה דיון

טלי גוטליב: אבל אדוני היו"ר, כמו שרשות המיסים יודעת הכול על הכול ומסונכרנת עם כל מה שבא לה וכמה שהיא רוצה ומאיפה שהיא רוצה, כנראה לא צריך קוסם ואפשר לגרום לסנכרוני מידע, להקל על הנכים

טלי גוטליב:  מאוד פשוט

ישראל אייכלר: עכשיו תעני על השאלות ששאלו החברים

מיכאל ביטון: אני אשמח לתשובה

ירונה שלום: אתחיל לענות מסודר

ירונה שלום:  לגבי מזונות והבטחת הכנסת, אבקש מלילי שתתייחס

ישראל אייכלר: תעני על השאלה של חבר הכנסת ביטון, הוא היה הראשון

ירונה שלום: אתייחס לגירעון

ירונה שלום:  ואני כן רוצה להתייחס, ברשותך, חברת הכנסת גוטליב, לנושא של ועדות, ילדים נכים, כי יש לנו אמירה וכל בעיה שיש, נשמח לפתור

ירונה שלום:  לגבי הגירעון, אכן קיים גירעון בביטוח לאומי, אנחנו מעריכים שאם הנושא לא ייפתר, נגיע בעוד כעשור למצב שהוא מצב לא טוב

ירונה שלום:  אנחנו כרגע בביטוח לאומי מכינים תוכנית שאותה אנחנו רוצים להציג גם לשר הרווחה וגם לאוצר, בתקווה שהתוכנית הזאת תיתן פתרון ותיתן מענה לנושא של הגירעון התקציבי

ירונה שלום:  אני מאמינה מאוד גדולה בשיתופי פעולה ולכן אני מעדיפה ללכת, אם אפשר, בשיתוף פעולה

ירונה שלום:  אם תהיה בעיה ולא נצליח לעבוד בשיתוף פעולה עם אוצר, פנים, נוכל לחזור אליכם ותוכלו לעזור לנו בנושא הזה

ירונה שלום:  כרגע אנחנו נוגסים בריבית, את יכולה להגיד מה היקף הגירעון כרגע?      

אלעד זכות: הגירעון האקטוארי של ביטוח לאומי הוא בעצם לא היקף של גירעון אלא באיזה שנה מתאפס ההוצאות לעומת ההכנסות

אלעד זכות:  כמו שירונה ציינה, ישנן ריביות שאנחנו מקבלים מהאוצר, הרי יש הסכם, החל מהקמת הביטוח הלאומי, שכסף עובר מביטוח לאומי לאוצר, השקעה באג"ח לא שכירות ואנחנו מקבלים את ההחזרים

אלעד זכות:  אז לשאלתו של חבר הכנסת ביטון קודם, אנחנו עדיין בעודף ברמה השוטפת בגלל שיש לנו הכנסות מהריביות

אלעד זכות:  גירעון ביטוח לאומי בדרך כלל נהוג לציין שנה שבה מתאפס הכסף

אלעד זכות:  הדוח מפורסם לכול מלפני - - -      

מיכאל ביטון: רק שאבין את המילה התאפסות, זה כרגע הכנסות גדולות יותר מההוצאות, עבור היתרות יש לך ריבית, ויבוא יום שלא יהיו לך יתרות, זאת אומרת, שההכנסות שלך קטנות יותר ביחס להתחייבויות

מיכאל ביטון:  וזה בעוד עשור מוערך כמגמה כזאת

מיכאל ביטון:  אם אנחנו טייס אוטומטי לפי הכללים והקריטריונים היום וגידול טבעי ועוד כמה פרמטרים, בעוד עשור אתה לא עומד בהתחייבויות שלך לציבור

אלעד זכות: לזיכרוני, בשנת 2044, מהדוח האקטוארי האחרון זה פורסם שם

אלעד זכות:  אבל כמו שנאמר, נעשים המון שינויי חקיקה שמשנים את זה על בסיס הרבה יותר תכוף משלוש שנים, לכן צריך לבחון את זה בדוח האקטוארי הבא

אלעד זכות:  וכן, דחיית גיל פרישה לנשים, לצורך העניין, משנה מאוד

אלעד זכות:  שינויים בקצבאות הנכים משנים מאוד

אלעד זכות:  שינויים רפואיים בתוחלת החיים, משנים מאוד

אלעד זכות:  לכן יש כביכול חוב של כ-20 מיליארד שקל מהאוצר אבל הם עובדים כרגע - - -     

מיכאל ביטון: בשוטף שלכם יש לכם משברים תזרימיים בשנת העבודה עצמה?      

ירונה שלום: לא, לא

ירונה שלום:  בשוטף אנחנו מתפקדים בסדר ואם אנחנו נדרשים, אנחנו פונים לאוצר לקבל תוספת

מיכאל ביטון: אז זה לא בעיה

ירונה שלום: לא, כרגע לא

ירונה שלום:  אבל אנחנו צריכים להסתכל על עתיד ילדינו כי זה מאוד חשוב

ירונה שלום:       אני רוצה רגע להתייחס לנושא של ועדות, ילדים נכים ואנשים סיעודיים

ירונה שלום:  חברת הכנסת גוטליב, קודם כל, צר לי היה לשמוע

ירונה שלום:  יחד עם זאת - - -      

טלי גוטליב: אני רוצה שיהיה ברור, אני לא פה בשם בעיה ספציפית של הבעיה שלי

טלי גוטליב:  אני פה בשם למעלה מ-200,000 ילדים מאותגרים, נכים מורכבים

טלי גוטליב:  הסיפור האישי שלי, אני יכולה להוריד גם את התקרה הזאת עבור הילדה שלי, מה עושים אנשים שלא יכולים?      

ישראל אייכלר: אני רוצה שתשמעי את התשובה

ירונה שלום: לי חשוב לתת את העובדות, אלה העובדות שלנו ואני אשמח אם תבדקי אותי

ירונה שלום:  80% מהאישורים לילדים נכים היום ניתנים, לדעתי כבר כמה שנים, ללא נוכחות

ירונה שלום:  זאת אומרת, רק על סמך האבחונים שאתם מביאים, הילד לא מגיע לוועדה

ירונה שלום:  אז 80% כרגע מהאישורים הם אישורים רק על סמך מסמכים

ירונה שלום:  זו נקודה מאוד חשובה

טלי גוטליב: ברור

טלי גוטליב:  כי אוטיסט לדוגמה, חוות הדעת של המרכז להתפתחות הילד, מספיקה

טלי גוטליב:  כי מה לעשות, זה לא שפעת וגם לא עובר

ירונה שלום: נכון

ירונה שלום:  ולכן התהליך הולך אוטומטית

ירונה שלום:  אנחנו גם היום פועלים מול המרכזים – לודה תוכל לפרט – של המכון לטיפול בהתפתחות הילד, כדי לקבל את המידע אוטומטי ולקבל אותו בכפיפה שאתם לא תצטרכו להגיע אלינו אלא אנחנו אוטומטית נסדיר את הנושא

ירונה שלום:  זו נקודה חשובה מאוד

ירונה שלום:       בסיעוד – בסיעוד, 90% מהערכות התלות היום נעשות ללא נוכחות

ירונה שלום:  לא מגיעים לאנשים הביתה, זה איזשהו שינוי שעשינו בקורונה, שינוי מאוד מסיבי

טלי גוטליב: שימשיך, שלא יהיה הוראת שעה

ירונה שלום: לא, זה לא הוראת שעה

ישראל אייכלר: שמעת בשורה, 90% מהאנשים לא יצטרכו להגיע לשם

ירונה שלום: אנחנו לומדים ומשתדרגים ובעצם אנחנו עושים את ההחלטה רק על סמך זה

טלי גוטליב: מהסיעודיים

ישראל אייכלר: כן, סיעודיים

ישראל אייכלר:  לילדים גם אם היא אמרה ש-80% לא מגיעים

ירונה שלום: הילדים הנכים, 80% מהאישורים

אלעד זכות: במעבר לגיל 18 - - -      

טלי גוטליב: כן, האם אבחון אוטיזם - - -      

ירונה שלום: לא

ירונה שלום:  במעבר לגיל 18 – אני רוצה להסביר, אם אני מפספסת אז לודה תרחיב, זו נקודה חשובה

ירונה שלום:  במעבר מגיל 18 לבגרות בעצם, זו נקודה מאוד חשובה כי אני יודעת שההורים נמצאים בחרדה, לא רק בגלל הקצבה אלא בגלל שהם רוצים לראות את הילד שלהם עצמאי והם רוצים לראות אותו מסתדר בחיים, מה שנקרא, מי שיכול להסתדר בחיים

ירונה שלום:  לא כולם יכולים, לצערנו

ירונה שלום:  קודם כל צריך להסביר, שקצבת ילד נכה וקצבת נכות הם לא עם אותם קריטריונים

ירונה שלום:  קצבת ילד נכה זה בעצם הסיוע והתלות של הילד בזולת

ירונה שלום:  ואילו קצבת נכות זה אחוזים רפואיים שמחושבים לפי אחוזים רפואיים

ירונה שלום:  אם אנחנו יכולים לעשות את המעבר הזה בצורה אוטומטית – לודה תיכף תרחיב – אנחנו עושים את זה

ירונה שלום:  במקרים שאנחנו לא יכולים לעשות את זה בצורה אוטומטית, אנחנו מזמנים את האנשים

ירונה שלום:  לודה, את רוצה להתייחס לזה בכמה מילים?      

לודמילה אליאסיאן: מה שחשוב לי להגיד, שאנחנו כל הזמן, בלי הפסקה, חושבים איך לשפר ולייעל את תהליכי העבודה ואיך לגרום לכל התהליך הזה להפוך כמה שיותר שקוף לאנשים, במיוחד להורים לילדים נכים

לודמילה אליאסיאן:  בעצם להגיע למצב שההורה או המשפחה תטפל בבריאות, תתעסק במה שהיא צריכה להתעסק, ובכל הביורוקרטיה אנחנו נתעסק

לודמילה אליאסיאן:  כשאנחנו מדברים על זה, יש לנו את המחלקה הראשונה, שהיום אנחנו מחוברים כמעט לכל בתי החולים וכמעט לכל המכונים להתפתחות הילד, במטרה לקבל את המידע משם

לודמילה אליאסיאן:  המשפחה שנמצאת שם בטיפול, מחתימים אותה על הסכמה להעביר מידע לביטוח לאומי

לודמילה אליאסיאן:  המידע עובר ישירות לביטוח הלאומי

טלי גוטליב: להגיע למכון להתפתחות הילד זו המתנה של מספר חודשים ארוכים מאוד ואתם יודעים את זה

טלי גוטליב:  מה שגורם לילד לפספס ועדות השמה, ועדות אפיון וזאת קטסטרופה

לודמילה אליאסיאן: נכון, חד משמעית

לודמילה אליאסיאן:  כאשר בעצם התורים במכון להתפתחות הילד הם תורים מאוד עמוסים וגם אנחנו כהורים חשים את זה וחווים את זה

לודמילה אליאסיאן:  ברגע שהילד הוכר אצלנו, הדבר הכי חשוב, על מה שהזכאות משפיעה, בין אם מדובר בהנחות בעירייה, בחברת החשמל ובכל הגופים האחרים, חשוב שזה יעבור אוטומטית ויהיה כמה שיותר שקוף למשפחה

לודמילה אליאסיאן:  יש לנו כבר היום תהליכים גם לתג חניה ולכל דבר אחר

לודמילה אליאסיאן:  יש לנו תהליכים שעוברים באופן מלא, אוטומטית, כמו זכויות לחברת חשמל, הנחות במים, תגי חניה ויש לנו תהליכים ממשרדים אחרים שאנחנו כל הזמן בקשר ואנחנו מאוד רוצים את העזרה שלכם, לקדם את זה מהר ככל שניתן כי אנחנו בהחלט רוצים להעביר את המידע, כדי שכל הביורוקרטיה מסביב תהיה שקופה עד כמה שאפשר

לודמילה אליאסיאן:       ולגבי המעבר מילד לנכה לאדם בוגר – כמו שכבר ירונה אמרה, 80% מוועדות שכתוצאה מהן נקבעת זכאות בילד נכה, הן נעשות ללא נכות

לודמילה אליאסיאן:  לצערי, בנכות כללית אנחנו כרגע לא נמצאים בשיעור כזה גבוה

טלי גוטליב: אתה מבין, אדוני היו"ר? כשאומרים 80%, זה לא כל הילדים - - -      

לודמילה אליאסיאן: ילדים – כן

טלי גוטליב: בבקשה, לדייק את העובדות כי זה לא ככה

ישראל אייכלר: טוב ששאלת כי היא רוצה לדייק

לודמילה אליאסיאן: על ילדים – כן

לודמילה אליאסיאן:  על בוגרים, בנכות כללית, מכיוון שלבוגרים נקבעים אחוזים, כמו שאמרה ירונה, לצערי, אנחנו עדיין לא באחוזים כאלה גבוהים

לודמילה אליאסיאן:  יחד עם זאת, הילדים במעבר מילד נכה, יש לנו היום תהליכים אוטומטיים, שאנחנו בעצם פותחים את הבדיקה בצורה אוטומטית

לודמילה אליאסיאן:  מה שאנחנו יכולים לעשות מבלי לפנות למשפחה, אנחנו עושים את זה תמיד אוטומטית, במיוחד אצל ילדים שרמת התלות שלהם היא גבוהה

חילי טרופר: תוכלו בבקשה להעביר לנו את הפירוט, באיזה תחומים המעבר מילד לגיל 18 - - -      

ירונה שלום: אין בעיה, אנחנו נמציא לכם את הנתונים, אין שום בעיה

ירונה שלום:  אם אתם רואים שיש מקומות שפספסנו או שאתם חושבים שיש אפשרות נוספת, נשמח

ישראל אייכלר: אני רוצה להגיד לחברי הכנסת, כל השאלות שאתם מעלים, אני רוצה שהביטוח הלאומי ירשום ויעביר את התשובות לוועדה

ישראל אייכלר:  גם אם אין לנו מספיק זמן לפרט את זה, יהיו לנו עוד ישיבות בכל מיני נושאים

ישראל אייכלר:  יש שאלות, כמו שאתה שאלת, שזה פשוט העברת מידע וזה הדבר הכי חשוב

ישראל אייכלר:       ברשותכם, אני רוצה לסכם את הישיבה

ישראל אייכלר:  אני רוצה להודות למוסד לביטוח לאומי ולמנכ"לית ולכל הצוות שעוסקים במלאכה, שבאו אלינו ברוח טובה וברצון לעזור

ישראל אייכלר:  זו ישיבה ראשונה של הוועדה, הם יודעים ואנחנו יודעים שאנחנו יכולים לעזור לביטוח הלאומי, והם יכולים לעזור לנו לעזור לאזרחים ולכן שיתוף הפעולה מאוד חשוב

ישראל אייכלר:       מספר הנושאים שאנחנו נעקוב אחריהם, יהיו דיונים המשכיים

ישראל אייכלר:  קודם כל, נושא הסנכרון במשרד הפנים והרשויות המקומיות, בכל נושאי הביטוח הלאומי, החל מעובדים סיעודיים ועד לשכות הרווחה

ישראל אייכלר:  בע"ה נקיים על כך ישיבת המשך, גם תחומי סיעוד, עובדים זרים, זכאים לתלושי מזון ועוד, נקיים על כך דיונים

דורון יהודה: גם בנושא ניידות, אני מבקש שייכנס, בבקשה

ישראל אייכלר: בהחלט, בשמחה רבה

ישראל אייכלר:  אנחנו פה, אני מקווה להרבה זמן, כל נושא שיעלה, נקיים על זה דיון ואני מקווה שגם יהיו תוצאות

ישראל אייכלר:  כיוונת בדיוק לשורה הבאה שהמנהלת הכינה: נמשיך לקיים ישיבות בכל נושא שיקדם את הטיפול באזרחים מול הביטוח הלאומי, גם הטיפול בוועדות הרפואיות, בעיקר לילדים נכים, גם בנושא הבטחת הכנסה, שעלה פה

ישראל אייכלר:  גם בנושא הקוד האישי, כדי שכל אזרח יוכל להיכנס ולא רק מי שהוא מומחה להיי-טק,  כדי לקבל את כל השירותים

ישראל אייכלר:  כל נושא שמישהו יעלה, נשמח לקבל אותו

ישראל אייכלר:       תודה רבה לגברת ירונה שלום ולאנשי צוותה, ניפגש בע"ה בישיבות הבאות

ישראל אייכלר:  תודה רבה, הישיבה נעולה